**Fejér Megyei Önkormányzat Közgyűlésének**

**91/2020. (VII.17.) határozata**

**a Szent István tér 9. szám alatt található Megyeháza „C” épület felújítása vonatkozásában a Fejér Megyei Kormányhivatallal történő együttműködési megállapodás megkötéséről és a szükséges intézkedések megtételéről**

A Fejér Megyei Közgyűlés megtárgyalta a „Javaslat a Szent István tér 9. szám alatt található Megyeháza „C” épület felújítása vonatkozásában a Fejér Megyei Kormányhivatallal történő együttműködési megállapodás megkötésére és a szükséges intézkedések megtételére” c. előterjesztést és az alábbi határozatot hozta:

1. a) A közgyűlés egyetért a C épületrész felújításával, és az erre vonatkozó, Fejér Megyei Kormányhivatallal kötendő megállapodásban foglaltakkal.

b) A közgyűlés felhatalmazza Elnökét, hogy a határozat mellékletét képező megállapodást a Fejér Megyei Kormányhivatallal kösse meg.

1. A közgyűlés megismerte és elfogadja a CITY-FORM 2000 Kft. által készített értékbecslési szakvéleményben továbbá a 2020. június 17. napján kelt, FE/01-54-1/2020. ügyiratszámú Kormánymegbízott úr levelében foglaltakat, mely szerint a teljes ingatlan összértéke 1 412 millió forint + általános forgalmi adó, melyből

* a Magyar Állam 82/100 tulajdoni hányadára vonatkozó értéke 1 158 millió forint + általános forgalmi adó;
* a Fejér Megyei Önkormányzat 18/100 tulajdoni hányadára vonatkozó értéke 254 millió forint+ forgalmi adó

1. A közgyűlés a 18/100-ad tulajdoni arányú tulajdonrészére vonatkozó, a „C” épületszárny felújításához szükséges tulajdonosi hozzájárulását a Fejér Megyei Kormányhivatal részére megadja.

Felelős: Dr. Molnár Krisztián

a közgyűlés elnöke

Határidő: 2020. július 17.

Székesfehérvár, 2020. július 17.

**Dr. Molnár Krisztián s.k. Dr. Kovács Zoltán s.k.**

a közgyűlés elnöke megyei jegyző

Kiadmány hiteléül: